Dresaj canin: PRIMA LECTIE DE DRESAJ — 
REGULI DE SUBORDONARE 


Este bine de ştiut că toate rasele de câini au la origine lupul sălbatic. Deşi câinii au trăit şi evoluat 
alături de om sute de ani, nu şi-au pierdut instinctele şi obiceiurile primare, rămânând animale de 
haită. Studiindu-se comportamentul lupilor şi al câinilor sălbatici s-a stabilit că grupurile acestora 
sunt organizate piramidal, adică există un conducător şi subordonați. După şeful de haită, 
ierarhic, urmează alt câine care va fi subordonat acestuia, dar care va fi autoritar față de ceilalți, 
acest algoritm continuând până la ultimul câine. Trebuie reținut faptul că bagajul genetic al 
câinelui îi impune acestuia să ducă o permanentă luptă pentru ocuparea unui loc cât mai sus în 
această ierarhie. În activitatea grupei, conducătorul îşi menţine cu fermitate poziţia, orice abatere 
fiind sancționată prompt. 


Un şef de haită are dreptul: 


e să mănânce primul şi să păstreze proprietatea asupra eventualelor resturi; * să intre şi să iasă 
primul din pasaje sau locuri strâmte; * să se aşeze sau să doarmă unde vrea; ° să ignore sau să 
descurajeze atenţia nedorită a membrilor haitei; * să controleze şi să pună limite deplasărilor 
celorlalți membri ai haitei; * să câştige toate jocurile inițiate de haita sa; * să stabilească locul 
unde se va vâna, direcția în care se va deplasa haita (membrii grupei îşi urmează conducătorul în 
direcția pe care acesta a ales-o). 


În momentul în care se introduce un cîine într-o familie umană, acesta o va privi ca pe mica lui 
haită. De aceea, prin prisma celor menţionate înainte, este extrem de important ca puiul să-şi 
cunoască poziţia ierarhică în grupă. Acest lucru va asigura echilibrul nervos atât al puiului, cât şi 
al familiei dvs şi va determina adaptabilitatea câinelui la un program de dresaj. Câinele trebuie să 
se afle pe ultima poziţie ierarhică într-o familie, atfel se pot naşte unele devieri de comportament, 
foarte greu, dacă nu chiar imposibil de remediat, dintre care amintesc doar agresivitaea față de 
membrii familiei poziționați inferior câinelui. De aceea este extrem de important ca toți membrii 
familiei să respecte unele reguli ce trebuiesc aplicate cu fermitate, dar păstrând o atitudine 
plăcută. 


Câinele va încerca în permanenţă să găsească o fisură în ierarhie şi o va face cu subtilitate. El va 
încerca să câştige teren prin drăgălăşenii, nesubordonări motivate, iar atunci când va obține 
poziția dorită, va dezvolta probleme de comportament ce se vor agrava odată cu vârsta. 
Din punct de vedere al educației, o relație de tip dominant-subordonat este indispensabilă 
oricărui program de dresaj, indiferent de metoda folosită. Odată ce relaţia dintre om şi câine este 
clarificată, din prisma căţelului, orice temă, respectiv comandă, din programul de dresaj este 
extrem de uşor de realizat. 


Trebuie să menţionez că perioadele critice în viața unui căţel din punct de vedere al stabilirii 
locului în grupă sunt între 12-16 săptămâni, precum şi între 1-4 ani. Aceste perioade nu pot fi 


generalizate deoarece există cazuri particulare, de exemplu, căţei cu un alt ritm de dezvoltare 
psihică. 


Pornind de la cele scrise mai sus, precum şi particularizând la nivelul relaţiei dintre căţea-pui, 
mascul- mascul, s-a elaborat un set de exerciţii-reguli menit să ajute stăpânul în dominarea şi 
obținerea statutului de conducător al câinelui său. Atrag atenţia, în mod expres, asupra faptului, 
că nici un câine, indiferent de situaţie, nu trebuie lovit de către stăpânul lui, deoarece acest lucru 
conduce la defecte de comportament ce nu vor mai putea fi remediate, nemaivorbind de 
implicația morală a unui asemenea gest. 


EXERCIŢII-REGULI DE SUBORDONARE 


REGULA: 
“trebuie respectate de către toți membrii familiei; 
e se respectă în fiecare situație fără excepție; 


e se respectă toată viața câinelui; 


1. CÂINELE NU INTRĂ ŞI NU IESE ÎNAINTEA CONDUCĂTORULUI DIN CASĂ 
(MAȘINĂ, BLOC, LIFT) 


Într-un grup de câini, masculul (femela) conducător va intra şi va ieşi întotdeauna primul dintr- 
un spaţiu îngust. Orice încercare din partea unui alt membru al grupului de a o lua înaintea 
acestuia va fi sancționată. Deasemenea, dacă se lasă doi masculi dominanti într-o incintă şi se va 
deschide o uşă, aceştia se vor lupta pentru dreptul de a ieşi primul, în cazul în care drumurile spre 
uşă li se vor intersecta. 
DESCRIERE: câinele aşteaptă să-l cheme conducătorul. 
CORECȚIE:- se prinde în uşă: — i se prinde capul între tocul uşii şi picior; — se smuceşte lesa. 


2. NU SE PERMITE CÂINELUI SĂ SARĂ PE MEMBRII FAMILIEI 


Această regulă derivă din relaţia cățea-pui, pui-mascul. Reacţia puilor de a se ridica pe picioarele 
din spate pentru a-şi atinge mama este una de subordonare prin care aceştia obțin atât atenția 
cățelei, cât şi, în unele cazuri, regurgitarea hranei. Acest comportament va fi tolerat atât de 
mamă, cât şi de ceilalți câini până la o anumită vârstă a puilor, de aici încolo orice tentativă de a 
se ridica deasupra altui câine va fi sancționată. În cadrul relației om-câine, acest obicei nu este de 
regulă oprit la vârsta potrivită, ci chiar încurajat. Astfel are loc transformarea unui comportament 
de subordonare în unul de dominare. Ideal este ca de mic, puiului să nu 1 se acorde recompense 
de nici un fel atunci când sare pe stăpân. La revederea stăpânului, puiul are tendința normal 
genetică de a se ridica pe picioarele din spate, acest lucru fiind de obicei încurajat de mângâierile 
pe care le primeşte în această poziţie. Recomandat este să se preia controlul asupra capului 
căţelului, iar toate mângâierile să se acorde în poziţia de “şezi”. DESCRIERE:câinele trebuie să- 
ŞI manifeste bucuria cu picioarele pe sol 
CORECȚIE: -se ridică genunchiul sus; -se pune mâna pe capul cățelului. 


3. NU SE PERMITE CÂINELUI SĂ TRAGĂ ÎN LESĂ (OMUL PLIMBĂ CÂINELE ȘI NU 
INVERS) 


Derivă din faptul că masculul (femela) dominant va alege întotdeauna direcția de mers, terenul 
de vânătoare şi va da semnalul de pornire. Nici atunci când vrea să-şi facă nevoile. In acest caz 
se va da o comndă ca “şezi”, după executare se dă comanda “liber”, odată cu lungirea lesei. De 
asemenea, este foarte important să nu i se permită câinelui (în special masculilor) să urineze 
cantități mici pe diverse obiecte, de pe o suprafaţă mare. În caz contrar, câinele va simţi nevoia 
să-şi apre teritoriul marcat şi se va declanşa agresivitatea dominantă față de ceilalți câini şi chiar 
oameni care se află pe teritoriul lui. 


DESCRIERE:câinele odată pus în lesă trebuie să meargă la pas, fără nici o abatere, până la o 
comandă dată. 
CORECȚIE:- schimbări repetate de direcție; — oprire din mers; — smucitură puternică în lesă. 


4. NU SE ÎMPARTE MÂNCAREA CU CÂINELE 


Numai un câine inferior în grupă va ceda mâncare sau resturile unui alt câine (niciodată unuia 
care ocupă un loc mai Jos). Masculul dominant este acela care se hrăneşte primul. 


DESCRIERE: câinele nu trebuie să primească nimic atunci când mănâncă oamenii. 


5. TOATE JOCURILE INIŢIATE DE CONDUCĂTOR TREBUIE CÂȘTIGATE (OPRITE) DE 
ACESTA 


Este dreptul câinelui dominant să câştige toate jocurile, iar el îşi va apăra acest privilegiu. 
DESCRIERE: dacă se porneşte un joc în care stăpânul trage de un capăt al unui obiect (băț, 
cârpă) şi cățelul de celălalt capăt, jocul se câştigă de către conducător în cazul în care acesta 
obţine posesia asupra obiectului, iar câinele acceptă acest lucru. 


6. NU SE MÂNGÂIE CÂINELE MAI MULT DE TREI SECUNDE ȘI NICIODATĂ LA 
CEREREA LUI 


Câinele dominant are dreptul de a ignora atenția membrilor grupului. Orice insistență din partea 
acestora va fi sancţionată. 


DESCRIERE: când cățelul vine spre dvs cerşind mângâiere, ridicati-vă şi părăsiți locul. Evitaţi 
situaţiile în care câinele vine şi se cuibăreşte lângă dvs atingându-vă, gest care nu este altceva 


decât un fel de “autorecompensare”. 


7. NU 1 SE PERMITE SĂ SE SUIE PRIMUL PE CANAPEA SAU ÎN PAT, IDEAL AR FI SĂ 
NU 1 SE PERMITĂ DELOC ACEST LUCRU 


Orice câine îşi apără locul de odihnă de un câine inferior lui şi nu îl va ceda decât unuia superior. 
8. NU I SE PERMITE SĂ MUŞTE ÎN JOACĂ MEMBRII FAMILIEI 


Acest tip de joc este în final sancţionat de către masculul dominant. 
CORECȚIE: comandă de interdicţie rostită pe ton sever. 


9. NU I SE PERMITE CĂȚELULUI SĂ “COŢĂIE” (MIMAREA MONTEI) NICIUN 
MEMBRU AL FAMILIEI 


Orice crescător sau cunoscător al câinilor a avut ocazia de a observa un mascul care încearcă să 
mimeze monta asupra unui alt mascul. Acest lucru face parte dintr-un adevărat ritual de 
dominare-subordonare. Pe scurt, dacă un mascul acceptă un alt mascul să se urce pe el, înseamnă 
că îl acceptă ca dominant. În caz contrar se va declanşa lupta. !!Acest comportament se întâlneşte 
frecvent în perioada de pubertate a câinilor (6-12 luni),dar nu trebuie să dureze mai mult de o 
lună. În caz contrar, este vorba de o dereglare ierarhică în familie şi trebuie intervenit imediat. 


CORECȚŢIE-comandă de interdicție; — aplicarea clară şi nealeatoare a exerciţiilor de mai sus. 
10. NU I SE REPETĂ O COMANDĂ MAI MULT DE DOUĂ ORI 


Această regulă ţine strict de relația om-câmne şi de metoda de dresaj folosită. 
DESCRIERE:dacă nu execută la a 2-a comandă se aplică corecția specificată. După cel puţin o 
lună de la aplicarea stictă a acestor exerciţii de subordonare se poate trece la exerciţiile de 
dominare. 


EXERCIŢII DE DOMINARE 


1. DE MAX. 2 ORI PE LUNĂ SE RIDICĂ CASTRONUL CÂINELUI IMEDIAT CE A 
ÎNCEPUT SĂ MĂNÂNCE. SE DĂ O COMANDĂ (ŞEZI), DUPĂ EXECUTAREA CĂREIA I 
SE DĂ CASTRONUL. 


Aşa cum spuneam, dacă un câine va ceda mâncarea altuia, înseamnă că îl recunoaşte drept 
conducător. DESCRIERE: câinele trebuie să accepte liniştit să i se ia castronul. 
CORECȚIE: respectarea strictă a exerciţiilor de subordonare, după un timp se reia exercițiul 1. 


2. SE PUN MÂINILE SUB PIEPTUL CÂINELUI ŞI SE RIDICĂ UŞOR, ÎN AŞA FEL ÎNCÂT 
SĂ STEA DOAR PE PICIOARELE DIN SPATE 


Este vorba de a obişnui câinele cu manevrarea de către dresor, precum şi de a accepta dominarea 
de către acesta. Câinele neavând control asupra mişcărilor sale poate nega autoritatea stăpânului. 
DESCRIERE: câinele trebuie să stea liniştit timp de 30 de secunde în această poziţie. 
CORECŢIE: REPETAREA EXERCIȚIILOR DE SUBORDONARE. 


3. SE APUCĂ CÂINELE DE CEAFĂ, FERM, SE SCUTURĂ DE 3 ORI, DUPĂ CARE SE 
MENȚINE PRIZA TIMP DE 30 DE SECUNDE 


Este modul în care căţeaua îşi admonestează puii, precum şi modul în care începe şi se sfârşeşte 
lupta între doi masculi. !! A se executa de către o persoană avansată la exercițiile de dominare 1- 
2. 


4. SE APUCĂ CU O MÂNĂ PICIORUL DIN FAŢĂ ȘI CU CEALALTĂ PICIORUL DIN 
SPATE (DE PE PARTEA DINSPRE CONDUCĂTOR) ȘI SE CULCĂ CÂINELE PE O 


PARTE, DUPĂ CARE SE EXECUTĂ O PRESIUNE MEDIE (MARE DACĂ CÂINELE SE 
AGITĂ) ÎN ZONA GÂTULUI. NU SE ELIBEREAZĂ PÂNĂ CÂND NU SE LINIŞTEŞTE. 


Este felul în care un cîine se recunoaşte învins. Acest coportament se poate observa la întâlnirea 
unui pui cu un câine matur, precum şi la sfârşitul unei lupte între doi rivali. 
DESCRIERE: se observă dacă la slăbirea prizei are tendința de a sări în sus. În acest caz se 
măreşte priza. Se repetă până când la slăbirea prizei, câinele rămâne cel puțin 2 secunde în 
această poziţie. !! A se executa de o persoană avansată la exerciţiile de subordonare şi exerciţiile 
de dominare 1-2-3. 


Ţin să subliniez faptul că aceste reguli se adresează în special unui câine care a beneficiat de 
exerciţii de menţinere a atenţiei, de exerciții de motivare, de socializare în trafic urban, precum şi 
de socializarea canină. În caz contrar, se poate lucra paralel la aceste probleme. 
Experienţa m-a pus în situaţii în care am auzit remarci de genul “ Vai de mine!? Dar ce înseamnă 
atâta militărie?”, “Cum pot să-i fac câinelui meu aşa ceva?!”. La prima vedere pare complicat şi 
greu de realizat acest program. Dar odată intrat în rutină vă asigur că puiul se va adapta şi totul se 
va schimba radical. Aplicat la vârsta potrivită (6-18 luni- pentru câini mai în vârstă consultaţi un 
specialist), nu numai că nu va stresa câinele, ci chiar îi va influenţa în mod pozitv dezvoltarea 
psihică. 


Rezultatele neaplicării acestor reguli diferă de la câine la câine, în funcție de tipul 
comportamental, şi pot evolua de la simple neexecutări ale unor comenzi până la agresivitatea 
dominantă față de membrii familiei. Odată ce cățelul dvs îşi va cunoaşte clar poziția de 
subordonat în cadrul familiei, se va realiza echilibrul psihic de care are nevoie pentru o 
dezvoltare armonioasă. 


Robert Caraman 
dresor şi comportamentalist canin 


